text: Cronaca
  
  publiceret: 2023-04-23 02:39:08+02:00
  Cronaca, egl. Simone di Pollaiuolo, 1457-1508, italiensk arkitekt. Efter ophold i Rom 1475-85 blev Cronaca en af de ledende arkitekter i fødebyen Firenze, fra 1495 som dombygmester.
  Cronaca var inspireret af Brunelleschis formsprog, medvirkede ved opførelsen af bl.a. Palazzo Strozzi 1489-90 og opførte et hovedværk i florentinsk sakral arkitektur, kirken San Francesco (San Salvatore) al Monte, der blev indviet i 1504.